ai4bharat/Pralekha huggingface dataset:
रस्ते वाहतूक आणि महामार्ग मंत्रालय
रस्ते बांधकामातील नवकल्पना
नवी दिल्ली, 10 ऑगस्ट 2023
रस्ते बांधणीसाठी साहित्य आणि बांधकाम प्रक्रियेतील नवकल्पना ही एक सातत्याने चालणारी प्रक्रिया आहे. आंतरराष्ट्रीय सर्वोत्तम पद्धती आणि स्वदेशी संशोधनावर आधारित, इंडियन रोड काँग्रेस  द्वारे यासाठी नवीन मानके/मार्गदर्शक तत्त्वे तयार केली जातात आणि आयआरसीची विद्यमान मानके/मार्गदर्शक यांच्यात सुधारणाही केली जाते. रस्ते वाहतूक आणि महामार्ग मंत्रालय/भारतीय राष्ट्रीय राजमार्ग प्राधिकरण यांनी काही नाविन्यपूर्ण साहित्य/प्रक्रियांविषयक धोरणात्मक मार्गदर्शक तत्त्वे देखील जारी केली आहेत. आयआरसीची मानके/मार्गदर्शक तत्त्वे, आंतरराष्ट्रीय मानके जसे की अमेरिकन असोसिएशन ऑफ स्टेट हायवे अँड ट्रान्सपोर्टेशन ऑफिशियल्स , अमेरिकन सोसायटी फॉर टेस्टिंग ऑफ मटेरिअल्स , युरो कोड्स, ब्रिटीश कोड्स तसेच आयआरसी मान्यताप्राप्त अशी सर्व सामग्री आणि प्रक्रिया राष्ट्रीय महामार्ग प्रकल्पांमध्ये वापरायला आयआरसी परवानगी देते.
रस्ते सुरक्षा लेखा परीक्षण हा कोणत्याही राष्ट्रीय महामार्ग विकास प्रकल्पाचा आवश्यक भाग आहे.आरेखन,बांधकाम आणि प्रकल्पाचे पूर्णत्व प्रमाणपत्र जारी करण्यापूर्वी अशा वेगवेगळ्या टप्प्यांवर आरएसए केले जाते.
मंत्रालयाने आपल्या अधिसूचना क्रमांक RT-25043/03/2017-RS दिनांक 19.12.2019 द्वारे देशातील प्रत्येक जिल्ह्यात तिथल्या लोकसभा खासदार यांच्या अध्यक्षतेखाली संसदेच्या रस्ता सुरक्षा समितीची स्थापना केली आहे. जिल्हा समितीच्या संदर्भ असलेल्या अटींमध्ये रस्ता सुरक्षा कार्याचे निरीक्षण, रस्ते अपघात विषयक माहितीचे परीक्षण, ब्लॅक स्पॉट्सची ओळख आणि दुरुस्तीचे पुनरावलोकन आणि परीक्षण, रस्ता सुरक्षा मोहिमेला प्रोत्साहन देणे या घटकांचा समावेश आहे.
केंद्रीय रस्ते वाहतूक आणि महामार्ग मंत्री नितीन गडकरी यांनी आज लोकसभेत एका लेखी उत्तरात ही माहिती दिली.
N.Chitale/G.Deoda/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 48
आरोग्य आणि कुटुंब कल्याण मंत्रालय
कोविड -19 बाबत अद्ययावत माहिती
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 210 कोटी 31 लाखांहून अधिक मात्रा देण्यात आल्या. 
गेल्या 24 तासात 29,25,342 लस मात्रा देण्यात आल्या.
भारतातील उपचाराधीन रुग्णांची संख्या सध्या 96,506
उपचाराधीन रुग्णांची संख्या प्रमाण आहे 0.22%
रुग्ण बरे होण्याचा दर सध्या 98.59%
गेल्या 24 तासात 9,680 रुग्ण बरे होऊन आतापर्यंत  एकूण बरे झालेल्या रुग्णांची संख्या 4,37,33,624
गेल्या 24 तासात 8,586 नव्या कोरोना रुग्णांची नोंद.
दैनंदिन पॉझिटिव्हिटी दर 
सध्याचा साप्ताहिक पॉझिटिव्हिटी दर 
आत्तापर्यंत  88.31 कोटी कोविड तपासण्या घेण्यात आल्या, असून गेल्या 24 तासात 3,91,281 कोविड तपासण्या घेण्यात आल्या.
राष्ट्रपती कार्यालय
राष्ट्रपतींनी जयंतीनिमित्त व्ही व्ही गिरी यांना वाहिली आदरांजली
माजी राष्ट्रपती व्ही.व्ही. गिरी यांच्या जयंतीनिमित्त राष्ट्रपती द्रौपदी मुर्मू यांनी
आज  राष्ट्रपती भवनात त्यांना आदरांजली वाहिली. राष्ट्रपती आणि राष्ट्रपती भवनातील अधिकाऱ्यांनी व्ही.व्ही. गिरी यांच्या प्रतिमे समोर पुष्पांजली वाहिली.
रेल्वे मंत्रालय
भारतीय रेल्वेकडून प्रवासी भाड्याचे सुसूत्रीकरण
प्रवाशांना अद्ययावत सुविधा आणि रेल्वेच्या आधुनिकीकरणाला चालना देण्यासाठी उपाययोजना
नवी दिल्ली, 1 जानेवारी 2020
रेल्वेगाड्या आणि स्थानकांचे आधुनिकीकरण आणि सुधारित सुविधा पुरवण्याचा प्रयत्न रेल्वेकडून सातत्याने केला जात आहे. 2014-15 मध्ये शेवटची भाडेदरवाढ करण्यात आली होती. प्रवाशांना उत्तम सुविधा पुरवण्यासाठी प्रवाशांवर वाढीव भाड्याचा बोजा न टाकता अल्पशी भाडेवाढ आवश्यक आहे. तसेच रेल्वेसाठी सातवा वेतन आयोग लागू केल्यामुळे प्रवासी भाड्याचे सुसूत्रीकरण करणे आवश्यक बनले आहे. यामुळे रेल्वेचे वेगाने आधुनिकीकरण करण्यास मदत मिळेल.
उपनगरीय रेल्वे प्रवासी आणि पासधारक प्रवाशांना दिलासा देत रेल्वेने प्रवासी भाड्यात कुठलीही दरवाढ केली नाही. साधारण विना-वातानुकूलित श्रेणीच्या डब्यातून प्रवास करणाऱ्या प्रवाशांसाठी तिकिटाच्या दरात प्रति किलोमीटर एक पैशाने वाढ केली आहे. 1 जानेवारी 2020 पासून ही दरवाढ लागू होणार असून, त्यापूर्वी तिकिटांचे आरक्षण केलेल्यांना वाढीव शुल्क आकारले जाणार नाही.
प्रवासी भाड्यातील सुधारणा पुढीलप्रमाणे:-
- साधारण विना-वातानुकूलित श्रेणी :- भाडेवाढ 1 पैसे / प्रवासी किलोमीटर
- मेल/एक्स्प्रेस विना-वातानुकूलित श्रेणी:- भाडेवाढ 2 पैसे / प्रवासी किलोमीटर
- वातानुकूलित श्रेणी:- भाडेवाढ 4 पैसे / प्रवासी किलोमीटर
- उपनगरीय भाडे आणि पास:- वाढ नाही.
राजधानी, शताब्दी, दुरोंतो, वंदे भारत, तेजस, हमसफर, महामना, गरीब रथ, जन शताब्दी सारख्या गाड्यांच्या सध्याच्या भाड्यात वरील प्रस्तावित दरानुसार वाढ केली जाईल. आरक्षण शुल्क, सुपरफास्ट सरचार्ज सारख्या शुल्कात काहीही बदल करण्यात आलेला नाही.
S.Tupe/S.Kane/D.Rane
(Visitor Counter : 101
पंतप्रधान कार्यालय
कुलदीप राज गुप्ता यांच्या निधनाबद्दल पंतप्रधानांनी व्यक्त केले दु:ख
जम्मू-कश्मीरचे लोकप्रिय भाजपा नेते कुलदीप राज गुप्ता यांच्या निधनाबद्दल पंतप्रधान नरेंद्र मोदी यांनी दु:ख व्यक्त केले आहे. कुलदीप राज गुप्ता यांनी आपले जीवन जनकल्याण आणि समाजाच्या सशक्तीकरणासाठी समर्पित केले होते असे पंतप्रधानांनी म्हटले आहे.
आपल्या ट्विट संदेशात पंतप्रधानांनी म्हटले आहे :
"जम्मू-कश्मीरचे लोकप्रिय भाजपा नेते कुलदीप राज गुप्ताजी यांच्या निधनामुळे अत्यंत दुःख झाले. त्यांनी आपले जीवन जनकल्याणासह समाजाच्या सशक्तीकरणासाठी समर्पित केले होते. या दु:खाच्या प्रसंगी त्यांच्या कुटुंबिय आणि चाहत्यांना सावरण्याची शक्ती ईश्वर देवो. ओम शांती!"
वाणिज्य आणि उदयोग मंत्रालय
2022-23 मध्ये 23.56 अब्ज अमेरिकन डॉलरचे लक्ष्य साध्य करण्यासाठी कृषी निर्यातीला नव्याने चालना
केंद्रीय वाणिज्य आणि उद्योग मंत्रालयाच्या कृषी उत्पादन निर्यात प्रोत्साहन संस्था म्हणजेच अपेडाने वर्ष 2022-23 वित्तीय वर्षासाठी 23.56 अब्ज अमेरिकन डॉलर निर्यातीचे लक्ष्य साध्य करण्यासाठी भागधारकांपर्यंत पोहचण्याचे धोरण आखले आहे. चालू वर्षात निर्यातीला चालना देण्यासाठी 300 कार्यक्रम आयोजित करण्याची योजना आखली आहे.
प्रस्तावित महत्वाकांक्षी धोरणांतर्गत, निर्यातदार, शेतकरी, कृषी व्यावसायिक, खाद्यपदार्थ प्रक्रियादार, पुरवठा साखळी वाहतूकदार, परकीय चलन व्यवस्थापन कंपन्या आदींपर्यंत विविध मुख्य प्रवाहातील प्रकाशने आणि इलेक्ट्रॉनिक वाहिन्या तसेच प्रमुख समाजमाध्यम मंच यांच्याशी ज्या कृषी उत्पादनांची विपुल निर्यात क्षमता आहे, त्यांच्यावर ठळक प्रकाश टाकण्यासाठी नियमित आणि मजबूत संपर्क स्थापित केला जाईल.
अधिकाधिक निर्यातदारांना आकर्षिक करून घेण्यासाठी, अपेडाची निर्यात प्रक्रियेसंबंधी माहितीपत्रके विशेषतः इलेक्ट्रॉनिक माध्यमांसह विविध मंचांवर प्रसारित केली जातील. तसेच तळागाळातील तसेच ग्रामीण स्तरावर निर्यातीच्या लाभांसह तिची प्रक्रियेबाबत एक पानी बातम्या वितरित केल्या जातील.
पंतप्रधान नरेंद्र मोदी यांनी आत्मनिर्भर भारत निर्माण करण्याच्या केलेल्या आवाहनाच्या धर्तीवर, प्रत्यक्ष आणि तांत्रिक प्रशिक्षणासह होतकरू कृषी व्यावसायिकांचे संगोपन करून त्यांनी कृषी निर्यात हे क्षेत्र आकर्षक करिअर म्हणून निवडावे, यासाठी त्यांना प्रेरित केले जाईल.
निर्यातदारांच्या यशाच्या गाथांसंबंधी व्हिडिओ आणि इन्फो ग्राफिक्स बनवून समाज माध्यमांमध्ये त्याचे नियमित प्रोत्साहन देण्याचेही प्रस्तावित केले आहे. कृषी निर्यात प्रोत्साहन संस्थेने शेतकरी, स्टार्ट अप्स, निर्यातदार, आदींच्या प्रेरणादायक यशोगाथा विविध मुद्रित आणि समाज माध्यमांमध्ये छापून आणण्याचेही प्रस्तावित केले आहे.
नवीन आणि नवीकरणीय ऊर्जा मंत्रालय
आयआरईडीएला आरबीआयकडून मिळाला ‘पायाभूत सुविधा अर्थसहाय्य कंपनी’ चा दर्जा
नवी दिल्ली, 13 मार्च 2023
भारतीय रिझर्व बँक आरबीआयने भारतीय नूतनक्षम ऊर्जा विकास एजन्सी या कंपनीला पायाभूत सुविधा अर्थसहाय्य कंपनी हा दर्जा प्रदान केला आहे. या पूर्वी या कंपनीची गणना ‘ गुंतवणूक आणि कर्ज कंपनी’ म्हणून होत होती.
आयएफसी हा दर्जा मिळाल्यामुळे आता आयआरडीईए ही कंपनी नूतनक्षम ऊर्जा प्रकल्पांच्या अर्थसहाय्यामध्ये जास्त व्यापक भूमिका बजावू शकेल. आयएफसी दर्जामुळे या कंपनीला निधी संकलनासाठी गुंतवणूकदारांच्या क्षेत्राच्या हाताळणीची व्याप्ती वाढवता येईल ज्यामुळे निधी उभारणीसाठी स्पर्धात्मक दर मिळतील.आयआरडीईएला आयएफसी म्हणून मान्यता मिळाल्यामुळे गुंतवणुकदारांचा आत्मविश्वास देखील उंचावेल, ब्रँड व्हॅल्यू वाढेल आणि बाजारात सकारात्मक दृष्टीकोन तयार होईल.
आयआरईडीएला मिळालेला आयएफसी हा दर्जा म्हणजे गेली 36 वर्षे आयआरईडीएने नूतनक्षम ऊर्जेच्या विकासावर लक्ष केंद्रित करत पायाभूत सुविधा प्रकल्पांना केलेले अर्थसाहाय्य आणि विकासाचा सन्मान आहे. आयएफसी या दर्जामुळे आयआरईडीएला भारत सरकारच्या 2030 पर्यंत बिगर जीवाश्म इंधनांद्वारे 500 गिगावॉटची स्थापित क्षमता प्राप्त करण्याच्या उद्दिष्टामध्ये योगदान देणे सुरू ठेवता येईल. ‘आयआरडीईए’ चे अध्यक्ष आणि व्यवस्थापकीय संचालक प्रदीप कुमार व्यास म्हणाले, “ आयआरडीईएसाठी आयएफसी हा दर्जा म्हणजे अतिशय महत्त्वाचा टप्पा आहे आणि त्यामुळे नूतनक्षम ऊर्जा क्षेत्रातील आघाडीचे अर्थपुरवठादार म्हणून आमचे स्थान कायम ठेवणे शक्य होणार आहे. नूतनक्षम ऊर्जा क्षेत्राच्या विकासामध्ये एका मातेसमान भूमिका बजावणे आयआरडीईए सुरूच ठेवेल.”
Jaydevi PS/S.Patil/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 128
पंतप्रधान कार्यालय
पंतप्रधानांनी स्वच्छ कुंभ आणि स्वच्छ आभार कार्यक्रमाला प्रयागराज इथे केले संबोधित
नवी दिल्ली, 24 फेब्रुवारी 2019
पंतप्रधान नरेंद्र मोदी यांनी स्वच्छ कुंभ आणि स्वच्छ आभार कार्यक्रमाला प्रयागराज इथे संबोधित केले.
प्रयागराज इथल्या पवित्र संगमावर स्नान केल्यानंतर पंतप्रधानांनी स्वच्छ कुंभसाठी योगदान देणाऱ्या, स्वच्छता दूतांप्रती आदर व्यक्त करण्यासाठी त्यांची चरणवंदना केली.
प्रयागराज इथल्या कुंभमेळ्यासाठी जमलेल्या भाविकांसाठी सर्वात उत्तम सुविधा उपलब्ध करुन देणारे सर्व जण कर्मयोगी असल्याचे पंतप्रधानांनी सांगितले. यासंदर्भात त्यांनी राष्ट्रीय आपत्ती निवारण पथक, नावाडी, स्थानिक आणि स्वच्छता कामगार यांचा उल्लेख केला. गेल्या काही आठवड्यात 21 कोटीहून अधिक लोकांनी कुंभमेळ्याला भेट दिल्याचे सांगून पंतप्रधानांनी स्वच्छता कर्मचाऱ्यांचा उल्लेख केला आणि काहीही अशक्य नाही, हे या कर्मचाऱ्यांनी दाखवून दिल्याचे स्पष्ट केले. ज्यावेळी आपण काही स्वच्छता कर्मचाऱ्यांची चरणवंदना केली तो क्षण कायम स्मरणात कोरला गेल्याचे पंतप्रधान म्हणाले.
आज जाहीर केलेल्या स्वच्छ सेवा सन्मान कोषामुळे स्वच्छता कर्मचारी आणि त्यांच्या कुटुंबियांना गरजेच्या काळात सहाय्य होईल, असे त्यांनी सांगितले.
स्वच्छ भारत अभियान वेगाने प्रगती करत असल्याचे ते म्हणाले. यावर्षी 2 ऑक्टोबरला महात्मा गांधीजींच्या 150व्या जयंतीपूर्वी उघड्यावर शौच करण्यापासूनमुक्त होण्याच्या दिशेने देश वाटचाल करत आहे, असे ते म्हणाले.
गंगा नदीची स्वच्छता हा यावर्षी अनेकदा चर्चेचा विषय झाल्याचे मोदी यांनी सांगितले. आज आपण याचा प्रत्यक्ष अनुभव घेतल्याचे ते म्हणाले. नमामि गंगे अभियान आणि केंद्र सरकारच्या प्रयत्नांचे यश असल्याचे त्यांनी सांगितले. नदीत सोडले जाणारे सांडपाणी बंद करण्यात आले असून, सांडपाणी प्रक्रिया प्रकल्प बांधण्यात येत आहेत. काही दिवसांपूर्वी आपल्याला 1 कोटी 30 लाख रुपये निधीचा समावेश असणारा सेऊल शांतता पुरस्कार मिळाल्याचे पंतप्रधानांनी सांगितले. हा निधी नमामि गंगे मिशनला दान केल्याचे ते म्हणाले. पंतप्रधान म्हणून मिळालेल्या भेटवस्तूंचा लिलाव करण्यात आला असून, यातून मिळालेले पैसेही नमामि गंगेसाठी दिल्याचे त्यांनी सांगितले.
कुंभ मेळ्यात सहभागी झालेल्या नाविकांसाठीही पंतप्रधानांनी विशेष कौतुकोद्गार काढले. स्वातंत्र्यानंतर प्रथमच कुंभमेळ्यासाठी येणाऱ्या यात्रेकरुंना अक्षय वटला भेट देणे शक्य झाल्याचाही त्यांनी उल्लेख केला.
अध्यात्म, श्रद्धा आणि आधुनिकता यांचा संगम असणाऱ्या कुंभमेळ्याला साकार केल्याबद्दल पंतप्रधानांनी सर्व उपस्थितांचे आभार मानले तसेच या संदर्भात उत्तर प्रदेश पोलिसांनी बजावलेल्या कार्याचेही कौतुक केले.
यावर्षीच्या कुंभमेळ्यासाठी केलेल्या व्यवस्थेमध्ये विविध महत्वाच्या पायाभूत सुविधांच्या विकासाचा समावेश होता. ज्याचा फायदा शहराला कुंभमेळा संपल्यावरही होईल, असे पंतप्रधानांनी स्पष्ट केले.
N.Sapre/J.Patankar/D. Rane
(Visitor Counter : 57
पंतप्रधान कार्यालय
संपर्क सुविधा सुधारण्यासाठी सरकार निरंतर प्रयत्नरत आहे : पंतप्रधान
जनतेच्या सुविधांची वृद्धी व्हावी या उद्देशाने संपर्क सुविधा सुधारण्यासाठी सरकार निरंतर प्रयत्नरत आहे, असे पंतप्रधान नरेंद्र मोदी यांनी म्हटले आहे.
उडान योजना सामान्य नागरिकांना सुलभ विमान प्रवास कसा उपलब्ध करून देते याविषयी खासदार राजेश चुडासामा यांनी केलेल्या ट्विटला पंतप्रधान मोदी प्रतिसाद देत होते.
पंतप्रधानांनी ट्विट केले:
"संपर्क सुविधा वाढवण्याचा आमचा सतत प्रयत्न असतो जेणेकरून लोकांना सुविधा मिळू शकतील."
पंतप्रधान कार्यालय
पंतप्रधान नरेंद्र मोदी 28 आणि 29 जुलै रोजी लखनौला भेट देणार
नवी दिल्ली, 27 जुलै 2018
पंतप्रधान नरेंद्र मोदी 28 आणि 29 जुलै रोजी लखनौला भेट देणार आहेत. 28 जुलै रोजी ते ‘ट्रान्सफॉर्मिंग अर्बन लॅण्डस्केप’ या कार्यक्रमाला उपस्थित राहणार आहेत. शहरी विकासाशी संबंधित सरकारच्या तीन महत्त्वपूर्ण उपक्रमांच्या तिसऱ्या वर्षपूर्ती निमित्त या कार्यक्रमाचे आयोजन करण्यात आले आहे. यात प्रधानमंत्री आवास योजना, अमृत योजना आणि स्मार्ट सिटी मिशनचा समावेश आहे.
पंतप्रधान शहर विकास विषयक पथदर्शी मोहिमांवर आधारित प्रदर्शनाला भेट देतील. तसेच शहरांसाठीच्या प्रधानमंत्री आवास योजनेच्या  35 लाभार्थींशी संवाद साधतील.
उत्तर प्रदेशच्या विविध शहरांमध्ये या योजनेच्या लाभार्थिंकडून व्हिडिओ लिंकच्या माध्यमातून पंतप्रधान अभिप्राय घेतील.
उत्तर प्रदेशात पथदर्शी मोहिमेअंतर्गत विविध प्रकल्पांची पायाभरणी पंतप्रधान करतील. ते उपस्थितांना संबोधितही करणार आहेत.
उत्तर प्रदेशमध्ये गुंतवणूकदाराला आकर्षिक करण्यासाठी आणि औद्योगीकरणाला प्रोत्साहन देण्यासाठी उत्तर प्रदेश सरकारने फेब्रुवारी 2018 मध्ये उत्तर प्रदेश गुंतवणूकदार संमेलनाचे आयोजन केले होते. या माध्यमातून राज्यात नवीकरणीय ऊर्जा, पायाभूत सुविधा, ऊर्जा, माहिती तंत्रज्ञान आणि इलेक्ट्रॉनिक उत्पादन, पर्यटन अशा विविध क्षेत्रांमध्ये 4.28 लाख कोटी रुपयांची गुंतवणूक झाली आहे.
काही महिन्यातच 81 प्रकल्पांसाठी 60 हजार कोटी रुपये गुंतवणुकीचे प्रस्ताव समोर आले आहेत. 29 जुलै रोजी या प्रकल्पांच्या भूमीपूजन समारंभाला पंतप्रधान उपस्थित राहणार आहेत.
B.Gokhale/M.Pange/P.Kor
(Visitor Counter : 46
पंतप्रधान कार्यालय
पंतप्रधानांचा व्हिडिओ ब्रीजच्या माध्यमातून बचत गटाच्या सदस्यांशी थेट संवाद
नवी दिल्ली, 12 जुलै 2018
पंतप्रधान नरेंद्र मोदी यांनी आज देशभरातल्या बचत गट सदस्यांशी तसेच दीनदयाल अंत्योदय योजनेच्या लाभार्थ्यांशी व्हिडिओ ब्रीजच्या माध्यमातून थेट संवाद साधला. या कार्यक्रमात देशभरातल्या विविध स्वयं सहाय्यता बचत गटाच्या एक कोटीहून अधिक महिला प्रतिनिधींनी सहभाग घेतला होता. विविध सरकारी योजनांच्या लाभार्थ्यांशी पंतप्रधानांचा व्हिडिओ ब्रीजच्या माध्यमातून होत असलेल्या संवादाचा हा नववा अंक होता.
विविध बचत गटांच्या महिलांशी झालेला संवाद अत्यंत आनंददायी होता असे सांगत प्रत्येक महिला दृढ निश्चय, एकत्रित प्रयत्न आणि स्वयं उद्यमशीलतेचे प्रेरणादायी उदाहरण आहे असे पंतप्रधान म्हणाले. या महिला उद्योगी आहेत तसेच अत्यंत विषम परिस्थितीत त्यांना स्वत:च्या शक्तीची जाणीव होते आणि त्या या परिस्थितीशी लढा देतात. केवळ त्यांना संधी मिळण्याची गरज आहे असे ते म्हणाले. महिलांच्या योगदानाशिवाय कृषी आणि पशुपालन, दुग्ध व्यवसाय अशा क्षेत्रांची कल्पनाही करणे कठिण आहे, असे मोदी म्हणाले. महिला सक्षमीकरणाचे देशातील हे मूर्तीमंत चित्र आहे, असे त्यांनी सांगितले.
दीन दयाल अंत्योदय योजना आणि राष्ट्रीय ग्रामीण आजीविका अभियानाच्या लाभार्थ्यांशीही पंतप्रधानांनी संवाद साधला. या योजना देशातल्या सर्व राज्यात राबवल्या जात असून देशभरातल्या अडीच लाख ग्रामपंचायतीतल्या सर्व घरांमधल्या महिलांना रोजगाराची शाश्वत संधी मिळवून देणे हा या अभियानाचा उद्देश आहे असे त्यांनी सांगितले.
गरीब विशेषत: ग्रामीण भागातल्या महिलांच्या आर्थिक आणि सामाजिक उन्नतीमध्ये बचत गटांची महत्वाची भूमिका आहे असे पंतप्रधान म्हणाले. गेल्या चार वर्षात देशात बचत गटांची संख्या चौपट झाली असून त्यातून ग्रामीण भागात रोजगाराच्या संधी आणि उद्योजकता निर्माण झाली आहे असे ते म्हणाले. वर्ष 2011 ते 2014 या काळात देशभरात पाच लाख बचत गट होते. मात्र 2014 नंतर ही संख्या 20 लाखांवर पोहोचली असून सव्वा दोन कोटी कुटुंबांना याचा लाभ मिळतो आहे.
बचत गटांची चळवळ वाढवण्यासाठी सरकार प्रशिक्षण, आर्थिक सहाय्य आणि संधी उपलब्ध करुन देते, असेही ते म्हणाले. महिला किसान सशक्तीकरण योजनेअंतर्गत देशातल्या 33 लाख महिला शेतकऱ्यांना प्रशिक्षण देण्यात येणार आहे. सध्या देशात 45 लाख बचत गट असून त्यात 5 कोटी महिला कार्यरत आहेत असे त्यांनी सांगितले.
दीन दयाल अंत्योदय योजनेअंतर्गत, ग्रामीण भागातील युवकांना कौशल्य प्रशिक्षण देण्याकडे विशेष लक्ष दिले जाते. हे प्रशिक्षण नोकरी तसेच स्वयं रोजगारासाठी दिले जाते असे त्यांनी सांगितले. आत्तापर्यंत 600 ग्रामीण स्वयंरोजगार प्रशिक्षण केंद्रातून 28 लाख युवकांना प्रशिक्षण देण्यात आले आहे. त्यापैकी 19 लाख युवकांना रोजगारही मिळाल्याचे त्यांनी सांगितले.
या संवादादरम्यान पंतप्रधानांनी मूल्य साखळी आणि मूल्यवर्धनाचे महत्व सांगितले. सर्व बचत गटांनी सरकारच्या जेम या ई-पणन पोर्टलवर नोंदणी करावी असे आवाहन त्यांनी केले.
या संवादाच्या वेळी विविध महिलांनी बचत गटांशी संबंधित यशस्वी गाथा आणि अनुभव पंतप्रधानांना सांगितले. गरीब कुटुंबातल्या महिलांनी आत्मविश्वास आणि स्वत:च्या हिंमतीच्या भरवश्यावर सर्व अडचणींचा सामना करत मिळवलेल्या यशाचे पंतप्रधानांनी कौतुक केले. या बचत गटांमुळे आपल्या जीवनात सकारात्मक बदल झाल्याचे महिलांनी सांगितले. या महिलांनी आपल्या यशस्वितेच्या कथा छायाचित्रांसह नरेंद्र मोदी ॲप वर पाठवाव्यात असे आवाहन पंतप्रधानांनी केले.
B.Gokhale/R.Aghor/P.Malandkar
(Visitor Counter : 92
आदिवासी विकास मंत्रालय
ईशान्य भारतात निर्मित उत्पादनांना प्रोत्साहन देण्यासाठी आदिवासी व्यवहार मंत्रालयाच्या अखत्यारीतील ट्रायफेड संस्था ईशान्य प्रदेश विकास विभाग आणि भारतीय टपाल विभागाच्या सहकार्याने सुरु करीत आहे नवे विपणन आणि मालवाहतूक उपक्रम
आदिवासी व्यवहार मंत्रालयाच्या अखत्यारीतील ट्रायफेड अर्थात भारतीय आदिवासी सहकारी विपणन विकास मंडळ, ईशान्य प्रदेश विकास विभाग आणि भारतीय टपाल विभाग यांच्या संयुक्त सहकार्याने ईशान्येकडील राज्यांमध्ये तयार केल्या जाणाऱ्या उत्तम आणि पारंपरिक आदिवासी उत्पादनांचे यशस्वी विपणन आणि मालवाहतूक करण्यासाठी नवा उपक्रम सुरु करणार आहे. आदिवासी उत्पादनांच्या अधिकाधिक पुरवठादारांना सहभागाची संधी आणि सोयी सुविधा मिळाल्यामुळे या भागातील उद्योजकांना प्रोत्साहन मिळेल आणि त्यामुळे तेथील आदिवासी समुदायांमध्ये रोजगाराच्या अधिक संधी तसेच उत्पन्न वाढीला चालना मिळेल.
नियोजित उपक्रमांमध्ये पुरवठादार आणि त्यांच्या समूहांचा शोध घेणे, उत्पादनांचे स्त्रोत निश्चित करणे, आदिवासी साधनसंपत्तीचा विकास आणि प्रशिक्षण, आदिवासी उत्पादनांचे एकत्रीकरण आणि विक्री, निवडक उत्पादनांची वाहतूक आणि त्यांचे ट्राईब्ज इंडिया दुकानांना वितरण आणि तिथून ग्राहकांपर्यंत पोहोचणे यांचा समावेश आहे. ईशान्य प्रदेश विकास विभाग त्याच्या विविध संलग्न संस्थांच्या माध्यमातून यासाठी काम करेल तर या उत्पादनांचे देशांतर्गत आणि आंतरराष्ट्रीय बाजारांमध्ये विपणन आणि ब्रांडिंग करण्यासाठी ट्रायफेड त्याच्या दुकानांच्या साखळ्या आणि ई- व्यापार मंचाचा वापर करेल.
जीआय टॅग अर्थात या उत्पादनांना विशिष्ट भौगोलिक ओळख क्रमांक देऊन या उत्पादनांच्या मूळ उत्पत्तीस्थानाविषयी पारदर्शकता आणता येऊ शकेल. या उपक्रमामुळे, ईशान्येकडील राज्यांतील नागरिकांमध्ये त्यांचा प्रदेश, त्यांची समृध्द परंपरा आणि उत्पादनांचा उच्च दर्जा यांच्याबद्दल जाणीव निर्माण होईल. या उपक्रमासाठी लागणाऱ्या सर्व वाहतूक व्यवस्थेसाठी भारतीय टपाल विभागाचे सहकार्य घेण्याचा निर्णय झाला आहे.
याखेरीज, जानेवारी महिन्यात पोस्ट विभागाकडून भरविण्यात येणाऱ्या टपाल प्रदर्शनात यात भौगोलिक ओळख क्रमांक असलेल्या सहा उत्पादनांचे प्रदर्शन करून त्यांची जाहिरात केली जाईल. फेब्रुवारीत होणाऱ्या ट्रायफेडच्या भौगोलिक ओळख क्रमांक विशिष्ट आदि महोत्सव प्रदर्शनात हीच उत्पादने प्रोत्साहित केली जातील. वन धन विकास केंद्रांतील लाख आणि राळ यांचा पुरवठा टपाल विभागाच्या मदतीने करण्याची योजना आखण्यात आली आहे. भविष्यात भेट देण्यासाठी आवश्यक असलेल्या वस्तू म्हणून भारतीय टपाल विभाग आदिवासी कलाकारांनी तयार केलेल्या उत्पादनांची आणि कलाकुसरीच्या वस्तूंची खरेदी करणार आहे.
|
आरोग्य आणि कुटुंब कल्याण मंत्रालय
|
भारताच्या एकूण कोविड-19 प्रतिबंधक लसीकरणाने 216.83 कोटी मात्रांचा टप्पा केला पार
12 ते 14 वयोगटातील 4.08 कोटींपेक्षा जास्त बालकांना लसीची पहिली मात्रा देण्यात आली
भारतातील उपचाराधीन रुग्णांची संख्या सध्या 47,379
गेल्या 24 तासात 4,043 नव्या कोरोना रुग्णांची नोंद.
रुग्ण बरे होण्याचा दर सध्या 98.71%,
सध्याचा साप्ताहिक पॉझिटिव्हिटी दर 1.81%
नवी दिल्ली, 20 सप्टेंबर 2022
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 216.83  कोटींचा टप्पा पार केला आहे.
देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 4.08  कोटींपेक्षा अधिक किशोरवयीन बालकांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,14,884
|
|
2nd Dose
|
|
1,01,14,247
|
|
Precaution Dose
|
|
69,48,111
|
|
FLWs
|
|
1st Dose
|
|
1,84,36,209
|
|
2nd Dose
|
|
1,77,11,428
|
|
Precaution Dose
|
|
1,35,17,025
|
|
Age Group 12-14 years
|
|
1st Dose
|
|
4,08,32,053
|
|
2nd Dose
|
|
3,12,86,043
|
|
Age Group 15-18 years
|
|
1st Dose
|
|
6,18,79,548
|
|
2nd Dose
|
|
5,28,63,283
|
|
Age Group 18-44 years
|
|
1st Dose
|
|
56,10,99,251
|
|
2nd Dose
|
|
51,51,04,281
|
|
Precaution Dose
|
|
8,60,62,831
|
|
Age Group 45-59 years
|
|
1st Dose
|
|
20,39,99,362
|
|
2nd Dose
|
|
19,68,10,115
|
|
Precaution Dose
|
|
4,49,74,937
|
|
Over 60 years
|
|
1st Dose
|
|
12,76,47,450
|
|
2nd Dose
|
|
12,30,39,681
|
|
Precaution Dose
|
|
4,55,83,796
|
|
Precaution Dose
|
|
19,70,86,702
|
|
Total
|
|
2,16,83,24,537
भारतातील रुग्णसंख्या सध्या 47,379 इतकी आहे, ती देशाच्या एकूण रुग्णसंख्येच्या तुलनेत 0.11% इतकी आहे.
परिणामी, भारतात रुग्ण बरे होण्याचा दर 98.71%. झाला आहे. गेल्या 24 तासांत 4,676 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,39,67,340 झाली आहे.
गेल्या 24 तासात 4,043 नव्या कोरोना रुग्णांची नोंद झाली.
गेल्या 24 तासात एकूण 2,95,894 चाचण्या करण्यात आल्या. भारताने आतापर्यंत एकूण 89.20  कोटींहून अधिक चाचण्या केल्या आहेत.
साप्ताहिक पॉझिटिव्हिटी दर सध्या 1.81% तर दैनंदिन पॉझिटिव्हिटी दर 1.37% आहे.N.Chitale/V.Ghode/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
शिक्षण मंत्रालय
उच्च शिक्षण क्षेत्रातल्या प्राध्यापकांना ‘स्वयम्’च्या माध्यमातून ऑनलाईन प्रशिक्षण देण्यासाठी मनुष्यबळ विकास मंत्रालयाकडून 75 राष्ट्रीय स्रोत केंद्रे अधिसूचित
(नवी दिल्ली, 4 मे 2018
उच्च शिक्षण क्षेत्रातल्या प्राध्यापकांना ऑनलाईन स्वरुपाचा रिफ्रेशर कोर्स म्हणजेच प्रशिक्षण देण्यासाठी केंद्रीय मनुष्यबळ विकास मंत्रालयाने एक महत्त्वाचा उपक्रम हाती घेतला आहे. स्वयम् या प्लॅटफॉर्मच्या मदतीने देशातल्या 15 लाख प्राध्यापकांना विविध संस्थांमधून विविध विषयांसंदर्भात प्रशिक्षण दिले जाणार आहे. यासाठी पहिल्या टप्प्यात विविध विषयांच्या अभ्यासक्रमांसाठी 75 राष्ट्रीय स्रोत केंद्रे अधिसूचित करण्यात आली आहेत. या केंद्रांमध्ये ऑनलाईन प्रशिक्षणाचा अभ्यासक्रम तयार केला जाईल. यात प्रत्येक विषयाची अद्ययावत माहिती नवे आणि येऊ शकणारे विषय तसेच शैक्षणिक सुधारणा आणि सुधारित अभ्यासक्रम शिकवण्यासाठीच्या पद्धती या सगळ्यांचा विचार करणे अपेक्षित आहे.
यासाठी निवड करण्यात आलेल्या 75 संस्थांमध्ये पं. मदनमोहन मालवीय राष्ट्रीय शिक्षक आणि शिक्षण अभियान याअंतर्गत येणारी केंद्रीय विद्यापीठे, आयुका, आयआयएस, आयआयटी, आयआयएसईआर, एनआयटी, राज्यातील विद्यापीठे अशा अनेक संस्थांचा समावेश आहे. या संस्थांमधून चालवल्या जाणाऱ्या प्रशिक्षण अभ्यासक्रमात समाजशास्त्र, विज्ञान, अभियांत्रिकी आणि तंत्रज्ञान, मानववंशशास्त्र, भाषाशास्त्र, वाणिज्य, व्यवस्थापन, शिक्षण नियोजन आणि व्यवस्थापन, सार्वजनिक धोरण, नेतृत्व आणि प्रशासन, लायब्ररी आणि इन्फॉर्मेशन सायन्स आणि खगोल विज्ञान अशा अनेक विषयांचा समावेश आहे.
या उपक्रमांतर्गत सेवेत असलेल्या सर्व प्राध्यापकांना हा अभ्यासक्रम करणे अनिवार्य आहे. विषय आणि ज्येष्ठता याच्या पलिकडे जाऊन या प्राध्यापकांना नवे तंत्रज्ञान आणि शिकवणुकीच्या आधुनिक पद्धतीचे ज्ञान या अभ्यासक्रमातून मिळणार आहे. यासाठी या केंद्रात शैक्षणिक मॉड्यूल दरवर्षी 15 जूनपर्यंत तयार केले जाईल. स्वयंच्या माध्यमातून सर्व शिक्षकांना या अभ्यासक्रमाची पुस्तकं ऑनलाईन स्वरुपात 1 ऑक्टोबरपर्यंत उपलब्ध होतील. प्राध्यापकांचा प्रतिसाद बघून हा अभ्यासक्रम पुन्हा एकदा जानेवारीमध्ये घेतला जाईल. हा अभ्यासक्रम पूर्ण केलेल्या प्राध्यापकांची यादी प्रमाणपत्रासह 31 डिसेंबर 2018 रोजी जारी केली जाईल.
या केंद्रांमध्ये महाराष्ट्रातल्या 9 शैक्षणिक संस्थांचा समावेश करण्यात आला आहे. यात पुणे, मुंबई, नागपूर, अमरावती, औरंगाबाद इथल्या संस्था असून हवामान बदल, ऊर्जा व्यवस्था अभियांत्रिकी, खगोलशास्त्र, विज्ञान आणि तंत्रज्ञान, अर्थशास्त्र, आपत्ती व्यवस्थापन आणि कौशल्य विकास अशा विषयांच्या अभ्यासक्रमांचा समावेश आहे.
B.Gokhale/R.Aghor/P.Kor